open-index/open-wikipedia-markdown huggingface dataset:
நெல் ஆய்வு நிலையம், அம்பாசமுத்திரம்

தமிழ்நாடு வேளாண்மைப் பல்கலைக்கழகத்தின் ஆராய்ச்சி இயக்கத்தின் கட்டுப்பாட்டில் இருக்கும் 13 நிறுவனங்களில் ஒன்று **அம்பாசமுத்திரம் நெல் ஆராய்ச்சி நிலையம்** (Rice Research Station, Ambasamudram) ஆகும். நெல் ஆராய்ச்சிக்கென்று ஆரம்பிக்கப்பட்ட நிலையங்களில் இது மூன்றாவதாக கருதப்படுகிறது. இது பேராசிரியர் மற்றும் தலைவரின் நேரடிக்கட்டுப்பாட்டில் உள்ளது.

இது மேற்கு தொடர்ச்சி மலைக்கு அருகில் அமைந்துள்ளது. தாமிரபரணி ஆற்றுப் பாசனத்தின் நெல் சாகுபடியில் ஏற்படும் இன்னல்களைக் களைய 1937-ஆம் ஆண்டு ஆரம்பிக்கப்பட்டது. திருநெல்வேலி-பாபநாசம் நெடுஞ்சாலையில் (SH-178) உள்ளது 

## விவசாயப் பட்டயப்படிப்பு
அம்பாசமுத்திரம் நெல் ஆராய்ச்சி நிலையத்தில் உள்ள வேளாண்மை மையத்தில் பட்டயப்படிப்பு (Diploma in Agriculture Sciences, DSc., (Agri)) கற்பிக்கப்படு்கிறது. இது தமிழ் நாடு வேளாண்மைப்பல்கலைக் கழகத்தின் பட்டயப்படிப்பு கற்பிக்கப்படும் ஆறு வேளாண்மை ஆராய்ச்சி நிலையங்களில் ஒன்றாகும். மற்ற ஐந்து நிலையங்களாவன:
வேளாண்மை எண்ணெய் வித்துகள் ஆராய்ச்சி நிலையம் (திண்டிவனம்), வேளாண்மை ஆராய்ச்சி நிலையம் (கோவில்பட்டி), வேளாண்மை மண்டல ஆராய்ச்சி நிலையம் (பவானிசாகர்), தோட்டக் கலை ஆராய்ச்சி நிலையம் (பேச்சிப்பாறை) மற்றும் வேளாண் ஆராய்ச்சி நிலையம் (அருப்புக்கோட்டை)

= இரகங்கள் வெளியீடு =
கடந்த 70 வருடங்களில் 20 இரகங்கள் வெளியிடப்பட்டிருக்கிறது. 1986 இல் வெளியிடப்பட்ட ஏஎஸ்டி 16 இன்றும் விவசாயிகளால் விரும்பி பயிடப்படும் ஒரு இரகமாகும்

= விருதுகள் =
தமிழ்நாடு வேளாண்மைப் பல்கலைக் கழகத்தால் 1996 ஆம் ஆண்டு சிறந்த ஆராய்ச்சி நிலையத்திற்கான விருது வழங்கப்பட்டது

= மேற்கோள்கள் =

பகுப்பு:தமிழ்நாடு வேளாண்மைப் பல்கலைக்கழகம்
பகுப்பு:தமிழ்நாட்டில் உள்ள நெல் ஆய்வு நிலையங்கள்
கொன்னப்ப பாகவதர்

**கொன்னப்ப பாகவதர்** அல்லது **ஹொன்னப்ப பாகவதர்** (, 1915 -1992), கர்நாடகம் மாநிலத்தில், பெங்களூருக்கு அருகே உள்ள (நெலமங்கலா), சௌட சந்திரா கிராமத்தில் பிறந்த கருநாடக இசை மற்றும் வாய்ப்பாட்டுக் கலைஞர். நல்ல உடல் வளமும் குரல் வளமும் கொண்ட தமிழ் மற்றும் கன்னட மொழி நாடக, திரைப்பட நடிகர், சிறந்த பாடகர், இசை அமைப்பாளர், இயக்குநர் மற்றும் திரைப்படத் தயாரிப்பாளரும் ஆவார்.

1930ஆம் ஆண்டில்  "குப்பா ஸ்ரீ சென்ன பசவேஸ்வரா நாடகக் குழு"வில் சேர்ந்து சரித்திர, சமூக நாடகங்களில் முக்கிய பாத்திரங்களில் பாடி நடித்தார்.

1937-ஆம் ஆண்டில் தமிழ்நாடு, சேலத்தில் இருந்த *சேலம் சங்கீத ரசிகர்கள் சபா* இவருக்கு *பாகவதர்*  பட்டத்தை வழங்கியது. தியாகராஜ பாகவதருடன் தமிழ்த் திரைப்படங்களில் துணை நடிகராகவும், கதாநாயகராகவும் நடித்துள்ளார். 
பண்டரி பாய் மற்றும் சரோஜா தேவியை முதலில் கன்னடத் திரைப்படங்களில் அறிமுகம் செய்த இவர், கன்னடம் மற்றும் தெலுங்கு மொழிகளில் 300க்கும் மேற்பட்ட கீர்த்தனைகளை உருவாக்கியுள்ளார். 1960ஆம் ஆண்டில் *உமா மகேஸ்வரா நாடகக்குழு*வைத் துவக்கி பல கன்னட மொழி நாடகங்களை நடத்தினார்.

## நடித்த திரைப்படங்கள்

ஹொன்னப்ப பாகவதர் நடித்த சில திரைப்படங்கள்.
### தமிழ்த் திரைப்படங்கள்
# அம்பிகாபதி(1937)
# கிருஷ்ணகுமார்
# ரதி சுகன்யா
# அருந்ததி (1943)
# வால்மீகி (1946)
# ஸ்ரீமுருகன் (1944)
# குணசாகரி
# தேவமனோகரி
#பர்மா ராணி (1945)
# பக்தகும்பாரா (1947)
# மகாகவி காளிதாசா (1959) (தேசிய விருது பெற்ற திரைப்படம்)
# உழவுக்கும் தொழிலுக்கும் வந்தனை செய்வோம்

### கன்னட மொழி திரைப்படங்கள்
# மகாகவி காளிதாசா (1955)
# பஞ்சரத்னா (1956)
# ஜெகஜோதி பசவேஸ்வரா (1959)
# ஹேமரெட்டி மல்லம்மா 
# சுபத்திரா (1941) (தயாரிப்பு மற்றும் நடிப்பு)
# சதானந்தா (1977) (தயாரிப்பு மற்றும் நடிப்பு)

## விருதுகள்
# *பாகவதர் பட்டம்* (1937) சேலம் கர்நாடக இசை ரசிகர்கள் மன்றம்
# சிறந்த நடிகர் விருது (1956), சென்னை திரைப்பட ரசிகர்கள் சங்கம்
# நாட்டியாச்சார்யா விருது
# கர்ண சிகாமணி தங்கப்பதக்கம் (1976), வழங்கியவர்: சிருங்கேரி மட சங்கராச்சாரி 
# கர்நாடக சங்கீத நாடக அகாதமி விருது (1972)
# மத்திய சங்கீத நாடக அகாதெமி விருது (1979)  
# ராஜயோத்சவா விருது (1986) கர்நாடக அரசு வழங்கியது.

## மேற்கோள்கள்

## வெளி இணைப்புகள்
* பாகவதருக்குப் பதிலீடாக ஆனவர்! பிரதீப் மாதவன் தி இந்து தமிழ் 2017 நவம்பர் 3
* 
* http://www.hindu.com/cp/2009/05/01/stories/2009050150401600.htm  News Article
* http://popcorn.oneindia.in/artist/19329/1/honnappa-bhagavathar.html  Fan site

பகுப்பு:1915 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:1992 இறப்புகள்
பகுப்பு:1916 பிறப்புகள்
பகுப்பு:1997 இறப்புகள்
பகுப்பு:கன்னடத் திரைப்பட நடிகர்கள்
பகுப்பு:பெங்களூரைச் சேர்ந்த இசைக்கலைஞர்கள்
தோட்டக்கலை ஆராய்ச்சி நிலையம், பேச்சிப்பாறை

கன்னியாகுமரி மாவட்டத்தில் மேற்குத் தொடர்ச்சி மலைத்தொடர் அடிவாரத்தில் பேச்சிப்பாறை அணையின் முதன்மைக் கால்வாய்க்கரையில் அமைந்துள்ளது **பேச்சிப்பாறை தோட்டக்கலை ஆராய்ச்சி நிலையம்** (Horticultural Research Station). இந்நிலையம் 1989 ஆம் ஆண்டு தமிழ்நாடு வேளாண்மைப் பல்கலைக்கழகத்தின் கீழ் 8.3 எக்டரில் ஆரம்பிக்கப்பட்டது. அதற்குமுன் இது தமிழ்நாடு அரசின் தோட்டக்கலைத்துறையின் அன்னாசிப்பழ நாற்றங்காலாக இருந்தது1992 இல் மேலும் 8 எக்டர்கள் சேர்க்கப்பட்டது. இதில் 2008ம் ஆண்டு விவசாய மையம் என்ற பெயரில் விவசாய பட்டயப்படிப்பு கல்லூரி ஆரம்பிக்கப்பட்டது (Institute of Agriculture).

## ஆய்வுகள்
# மர வாசனைப்பயிர்கள், இடைக்கால மாம்பழ இரகங்கள், அன்னாசி இரகங்கள், மரவள்ளிக்கிழங்கு, பூசணி குடும்பப் பயிர்கள், பயறுவகைப்பயிர்கள் மற்றும் மூலிகைப் பயிர்கள் ஆகியவற்றில் அதிக விளைச்சல் தரக்கூடிய இரகங்களை உருவாக்குதல்
# மேற்கண்ட பயிர்களுக்கு சாகுபடித் தொழில் நுட்பத்தை கண்டறிதல்
# ஒருங்கிணைந்த பூச்சி, நோய் நிர்வாகம்
# பருவமழை
# வேளாண்காடுகள்

## பயிற்சிகள்
# பயிற்சிகள்

## உற்பத்தி மற்றும் விற்பனை
# மண்புழு உரம், பயிர் நாற்றுகள், உயிர் உரங்கள், சூடோமோனாஸ் உற்பத்தி மற்றும் விற்பனை

## இங்கிருந்து வெளியிடப்பட்ட சில இரகங்கள்

### பலா
இரகம்: பிபிஐ 1 (PPI-1 )  
:ஒரு மரத்திற்கு 1800 கிலோ எடையுள்ள பழங்கள்
:ஒரு மரத்தில் 108 பழங்கள்
:இரு பருவங்களிலும் பலன் தரக்கூடியது
:இனிப்பான சுளைகள்
:1996இல் வெளிடப்பட்டது

### கத்தரி
இரகம்: பிபிஐ (பி) 1 (PPI(B)1)
:2001இல் வெளிடப்பட்டது

### இலவங்கப்பட்டை
இரகம்: பிபிஐ (சி) 1  (PPI(C)1)
:2002இல் வெளிடப்பட்டது

## மேற்கோள்கள்

பகுப்பு:தமிழ்நாட்டிலுள்ள வேளாண்மை ஆய்வு நிறுவனங்கள்
பகுப்பு:தமிழ்நாடு வேளாண்மைப் பல்கலைக்கழகம்
திறந்தசுற்று மின்னழுத்தம்

190px|thumbnail|வலது|ஒரு திறந்தசுற்று மின்னழுத்தம்
**திறந்தசுற்று மின்னழுத்தம்** ('OPEN CIRCUIT VOLTAGE') என்பது மின்சுற்றிலிருந்து நீக்கப்பட்ட ஒரு மின்சாதனத்தின் இரண்டு முனையங்களுக்கிடையையோ அல்லது புள்ளிகளுக்கிடையையோ உள்ள மின்னழுத்த வேறுபாட்டினை குறிப்பதாகும். திறந்த மின்சுற்றில் எந்த மின்சுமையும் இணைக்கப்பட்டிருக்காது. திறந்த மின்சுற்றில் எந்த மின்னோட்டமும் பாயாது.
இதனைச் சுருக்கெழுத்தில் **OCV** அல்லது **V<sub>OC</sub>** எனக் குறிக்கலாம்.

## இவற்றையும் பார்க்க
*மின்னியக்கு விசை 
*குறுக்குச் சுற்று

பகுப்பு:மின்னணுவியல்
சிற்றரத்தை

**சிற்றரத்தை** (Alpinia officinarum) என்பது சீனாவைத் தாயகமாகக் கொண்ட ஓர் இஞ்சிக் குடும்பத் தாவரமாகும். இது தென்கிழக்கு ஆசிய நாடுகளிற் பயிரிடப்படுகிறது. ஆசியாவில் இது சமையற் பொருளாகப் பயன்படுத்தப்படுகிறது.

## மருத்துவக் குணங்கள்
சிற்றரத்தை ஒரு வலி நிவாரணி. சளி, இருமலைக் குணப்படுத்தும். மூட்டு வாத வீக்கத்தைக் குணப்படுத்தும். வயிற்றுப் புண்ணைக் குணப்படுத்தும். தொண்டைப் புண்ணைக் குணப்படுத்தும்.

## மற்ற பயன்கள்
பண்டைய ஐரோப்பாவில் சிற்றரத்தை ஒரு நறுமணப்பொருளாகப் பயன்படுத்தப்பட்டது. தற்பொழுதும் கிழக்கு ஐரோப்பாவில் பயன்படுத்தப்படுகிறது.

இந்தியாவில் சிற்றரத்தையைக் கசாயமாகவும் வாசனைத் திரவியமாகவும் பயன்படுத்துவர். மற்ற ஆசிய நாடுகளில் கறிகள், பானங்கள் மற்றும் உறைகூழ்களில் சிற்றரத்தை பயன்படுத்தப்படுகிறது.

## அடிக்குறிப்புகள்

## வெளி இணைப்புகள்
*கபத்தை விரட்டும் சிற்றரத்தை, டாக்டர் வி.விக்ரம் குமார் 
*Alpinia officinarum Hance
*高良薑, Lesser Galangal Rhizome, Gao Liang Jiang 

பகுப்பு:இஞ்சிக் குடும்பம்
பகுப்பு:மூலிகைகள்
பகுப்பு:மசாலாப் பொருட்கள்
சத்தியமங்கலம் வனவிலங்கு உய்வகம் மற்றும் புலிகள் காப்பகம்

**சத்தியமங்கலம் வனவிலங்கு உய்வகம் மற்றும் புலிகள் காப்பகம்** (Sathyamangalam Wildlife Sanctuary) இந்தியாவில் தமிழ்நாட்டின் மேற்குத் தொடர்ச்சி மலைத்தொடரில் உள்ள ஒரு பாதுகாக்கப்பட்ட இடம் மற்றும் புலிகள் காப்பகம் ஆகும். இது 2008ல் ஆரம்பிக்கப்பட்டு 2011ல் விரிவாக்கம் செய்யப்பட்டது. இதன் பரப்பளவு  ஆகும். இதுவே தமிழ்நாட்டின் மிகப்பெரிய வனவிலங்கு உய்வகம் ஆகும். இது 2013ல் தமிழ்நாட்டில் புலிகள் பாதுகாப்புத் திட்டத்தின் மூலம் நான்காவதாக ஆரம்பிக்கப்பட்ட புலிகள் காப்பகம் ஆகும். இது தமிழ்நாட்டில் ஈரோடு மாவட்டத்தில் சத்தியமங்கலம் தாலுகா மற்றும் கோபிசெட்டிப்பாளையம் தாலுகாவில் உள்ளது.

## அமைவிடம்
இச்சரணாலயம் ஈரோடு மாவட்டத்தில் அமைந்துள்ளது. இச்சரணாலயத்தைச் சூழ்ந்து கொல்லேகால் வனக்கோட்டம், பிலகிரி ரங்கசாமி கோயில் காட்டுயிர் சரணாலயம், ஈரோடு வனக்கோட்டக் காட்டுயிர் பகுதிகள் உள்ளன.

## காட்டுவகைகள்
புதர் காடு, வறண்ட இலையுதிர் காடு, காவிரிக் கரையோர நீர்மத்தி நிறைந்த ஆற்றோரக்காடு போன்ற காட்டுவகைகளைக் கொண்டது.

## உயிரினங்கள்
இங்கு நரை அணில், யானை,  சிறுத்தை, ஆற்று நீர் நாய், செம்புல்லிப் பூனை, அலுங்கு, கள்ள மான், கடமான், காட்டெருமை, செந்நாய், கரடி உள்ளிட்ட 35 வகை பாலூட்டிகளும், மேலும், 25க்கும் மேற்பட்ட புலிகளும் உள்ளதாக கணக்கெடுப்புகள் தெரிவித்துள்ளன. மீன்பிடி கழுகு, மஞ்சள்திருடிக் கழுகு போன்ற 100க்கும் மேற்பட்ட பறவை வகைகளும், மலைப்பாம்பு, முதலை, போன்ற ஊர்வன இனங்களும் இங்கு காணப்படுகின்றன. 2018ஆம் ஆண்டு இந்த உய்விடத்தில் வனத்துறையினரால் நடத்தப்பட்ட கணக்கெடுப்பில் இங்கு 241 வகைப் பறவைகள் 150 வகை வண்ணத்துப் பூச்சிகள் இருப்பதாக கண்டறியப்பட்டது.

## இவற்றையும் காணவும்
*பிற தமிழ்நாட்டு புலிகள் காப்பகங்கள்.
#களக்காடு முண்டந்துறை புலிகள் காப்பகம்
#முதுமலை தேசியப் பூங்கா
#இந்திரா காந்தி வனவிலங்கு உய்வகம் மற்றும் தேசியப்பூங்கா

## மேற்கோள்கள்
.

பகுப்பு:இந்திய காட்டுயிர் காப்பகங்கள்
பகுப்பு:தமிழ்நாட்டுச் சுற்றுலா மையங்கள்
பகுப்பு:ஈரோடு மாவட்டம்
பகுப்பு:தமிழ்நாட்டில் உள்ள காட்டுயிர் காப்பகங்கள்
பகுப்பு:இந்தியாவிலுள்ள புலிகள் காப்பகங்கள்
பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
கார்த்திகைப்பட்டி

**கார்த்திகைப்பட்டி** () என்ற கிராமம் தமிழ் நாட்டில் திருச்சிராப்பள்ளி மாவட்டம் தொட்டியம் வட்டத்தில் 
உள்ளது. இங்கு கார்த்திகை தீபம் சிறப்பாகக் கொண்டாடப்படுகிறது. அத்துடன் அருள்மிகு சிறி மகா மாரியம்மன் கோவில் திருவிழாவும் கொண்டாடப்படுகிறது.

## திருவிழா
தொட்டியம் அருள்மிகு சிறி மதுரைக் காளியம்மன் கோவில் திருவிழாவில் சின்ன தேர் மற்றும் பெரிய தேர்  கார்த்திகைப்பட்டி கிராம மக்கள் தூக்குவார்கள். அருள்மிகு  ஸ்ரீமதுரைக் காளியம்மன் கோவில் திருவிழா (பங்குனித் திருவிழா) ஆண்டு தோறும் பங்குனி மாதம் கொண்டாடப்படும்.
left|thumbnail|கார்த்திகைப்பட்டி-1  left|thumbnail|கார்த்திகைப்பட்டி-2
## அருகில் உள்ள முக்கிய கோயில்கள்
* தொட்டியம் அருள்மிகு சிறி மதுரைக் காளியம்மன் திருக்கோவில்
* திருநாராயணபுரம் அருள்மிகு சிறி வேதநாராயண பெருமாள் திருக்கோவில்

## அருகில் உள்ள பொறியியல் கல்லூரிகள்
* கொங்குநாடு பொறியியல் மற்றும் தொழில்நுட்பக் கல்லூரி 
* வெற்றிவிநாயகா பொறியியல் மற்றும் தொழில்நுட்பக் கல்லூரி

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
ஐரோப்பிய ஒன்றியமும் ஐக்கிய நாடுகளும்

**[[ஐரோப்பிய ஒன்றியம்]] [[ஐக்கிய நாடுகள் அவை]]யின் பார்வையாளர் உறுப்பினராக ** 1974 முதல் இருந்துள்ளது;2011 முதல் சிறப்பு பங்கேற்பு உரிமைகள் வழங்கப்பட்டுள்ளது.  ஐக்கிய ஒன்றியத்திற்கு தனியான வாக்குரிமை இல்லாதபோதும் இதன் 28 உறுப்பினர்கள் வாக்குரிமை பெற்றவர்களாக உள்ளனர்; இவர்களில் பிரான்சும் ஐக்கிய இராச்சியமும் பாதுகாப்பு அவையின் நிரந்தர உறுப்பினர்களாவர்.

## அடிக்குறிப்புகள்

## வெளி இணைப்புகள்

;அதிகாரப்பூர்வ இணையதளங்கள்
* European Union @ United Nations: Partnership in Action, Official website of the EU delegation to the UN
* United Nations in Brussels: Partnering with the European Union, Official website of the UN delegation to the EU

;ஐரோப்பியக் கூட்டுறவுககான அறிக்கைகள் 
* Improving Lives: Partnership between the United Nations and the European Union in 2010, United Nations in Brussels
* Gourlay, Catriona (2009) EU–UN Cooperation in Peacebuilding Partners in Practice?  UNIDIR
* The EU at the UN - Overview, European Union delegation to the UN
* How the European Union and the United Nations cooperate , United Nations Regional Information Centre for Western Europe

;வேறு ஆவணங்கள்
* Resolution A/RES/65/276 adopted by the General Assembly: Participation of the European Union in the work of the United Nations , United Nations 10 May 2011

பகுப்பு:ஐக்கிய நாடுகள் சபை
பகுப்பு:ஐரோப்பா
பகுப்பு:ஐரோப்பா தொடர்பான குறுங்கட்டுரைகள்
சிபான்

**சிபான்** என்பது காம்ப்ரிஹென்சிவ் பேர்ள் ஆர்க்கைவ் நெட்வொர்க் என்பதன் சுருக்கமாகும். இது இணையத்தில் பேர்ள் நிரல்களை கொண்டுள்ள தளமாகும். இந்த தளத்தில் ஒரு லட்சத்துக்கும் அதிகமான பேர்ள் நிரல்கள் சேமிக்கப்பட்டுள்ளன. நிரல்களுடன் அவற்றுக்கான ஆவணங்களும் கிடைக்கின்றன. மின்னஞ்சல் அனுப்புதல், கோப்புகளை படித்தல் உள்ளிட்ட பொதுவான செயல்பாடுகளுக்கான நிரல்களை காணலாம். இத்தகைய செயல்பாடுகளுக்காக நிரல் எழுதி நேர விரயமாவதற்கு பதிலாக, இங்கே தேடிப் பெறலாம்.
இந்த தளத்தில் கிடைக்கக்கூடிய பெரும்பாலான நிரல்கள் இலவசமானவை, திறமூல உரிமை கொண்டவை. இந்த தளத்தை எவரும் பயன்படுத்த முடியும்.

## நிரல் பகுதி
பெரும்பாலான நிரல் மொழிகளில், நிரல்களை பகுதிகளாகப் பிரித்திருப்பர். இவற்றை மாடியூல் என்பர். இவற்றை வெவ்வேறு நிரல்களில் பயன்படுத்த முடியும். இவற்றில் பல மாடியூல்கள் பேர்ள் மொழியுடன் சேர்த்தே வழங்கப்படுகின்றன. ஏனையவற்றை நாமே பதிவிறக்கி நிறுவிக் கொள்ள வேண்டும்.

## சான்றுகள்

## இணைப்புகள்
* 
* MetaCPAN: சிபான் தளத்துக்கான தேடுபொறி

பகுப்பு:நிரலாக்கம் பற்றிய வலைத்தளங்கள்
பகுப்பு:பெர்ள்
காரல் ஜெராசி

**காரல் ஜெராசி** (Carl Djerassi அக்டோபர் 29, 1923—சனவரி 30, 2015) என்பவர் அறிவியல் அறிஞர், நூலாசிரியர்,  புதின  நாடக எழுத்தாளர்,  எனப் பன்முகம் கொண்டவர். குடும்பக் கட்டுப்பாட்டுக்கு உதவும் கருத்தடை மாத்திரைகளைத் தம் ஆராய்ச்சி மூலம் உருவாக்கினார்
.

## பிறப்பும் கல்வியும்

இவருடைய  பெற்றோர் இருவரும் மருத்துவர்கள்.  ஆத்திரியா நாட்டின் வியன்னாவில் உள்ள பள்ளிகளில் தொடக்கக் கல்வியைப் படித்தார். தமது பதினாறாம் வயதில் அமெரிக்காவுக்கு வந்தார். மிசூரியில் உள்ள கல்லூரியில் வேதியியல் பயின்று பட்டம் பெற்றார் 
ஒக்கியோவில் உள்ள  கென்யான்  கல்லூரியில் படித்தார்.

## பணிகள்

காரல் ஜெராசி தலைமையில் ஒரு ஆய்வுக் குழு 1951 இல் நாரத் ரின்ரோ ன் என்னும் மூலக் கூறு ஒன்றைக் கண்டுபிடித்தது. இதனை கண்டுபிடித்தபோது அவருக்கு அகவை 28. அம்மூலக் கூறு அடிப்படையாகக் கொண்டு குடும்பக் கட்டுப்பாட்டுக்குத் தேவையான மாத்திரைகளை காரல் ஜெராசி உருவாக்கினார், தம் வாழ்க்கை முழுதும் ஆராய்ச்சியிலேயே ஈடுபட்டார்.
வேதியியல் நிறுவனங்களிலும் மருந்துகள் உருவாக்கும் குழுமங்களிலும் காரல் ஜெராசி  வேலை செய்தார். உலகப் புகழ் பெற்ற ஸ்டான்போர்டு பல்கலைக் கழக வேதியியல் துறையின் மதிப்புமிகு பேராசிரியராக இருந்தார் கரிம வேதியியல் துறைக்குப் பெரும் பங்களிப்பு செய்துள்ளார் 1200 ஆய்வுக் கட்டுரைகள் அறிவியல் புதினங்கள், நாடகங்கள் ஆகியன படைத்துள்ளார். இவருடைய தன் வரலாறு 4 மடலங்களில் எழுதப் பட்டு வெளியாகியது. இவருடைய அருஞ்சாதனைகளைப் பாராட்டி  பல அமைப்புகள்  விருதுகள் இவருக்கு வழங்கின.

## மேற்கோள்கள்

*http://www.nytimes.com/2015/02/01/us/carl-djerassi-dies-at-91-forever-altered-reproductive-practices-as-a-creator-of-the-pill.html?_r=0
*http://www.djerassi.com/stamp/index.html

பகுப்பு:அறிவியலாளர்கள்
பகுப்பு:1923 பிறப்புகள்
பகுப்பு:2015 இறப்புகள்
பகுப்பு:அமெரிக்க இறைமறுப்பாளர்கள்
ரூபே

**ரூபே** (*RuPay*) என்பது இந்திய தேசிய கட்டண நிறுவனத்தால் உருவாக்கப்பட்ட உள்நாட்டு கட்டண அட்டை திட்டமாகும். இது உருவாக்கப்பட்டதன் நோக்கமானது இந்திய ரிசர்வ் வங்கியின் விருப்பமான உள்நாட்டு, திறந்தநிலை, பன்முக கட்டண அமைப்பை ஏற்படுத்துவதாகும். ரூபே அனைத்து இந்திய வங்கிகளுக்கும், நிதி நிர்வாகங்களுக்கும் மின்வழி நிதி மாற்றம் வசதியை அந்நிய நிறுவனங்களான விசா மற்றும் மாஸ்டர்கார்டுக்கு மாற்றாக அளிக்கிறது. NPCI ஆனது Discover Financial Service என்ற உலகளாவிய அமைப்புடன் உடன்படிக்கை செய்துகொண்டு இந்திய வாடிக்கையாளர்களுக்கு உலகளாவிய மின்வழி நிதி மாற்றம் என்ற வசதியை அளிக்கிறது.

## பின்னணி
இந்தத் திட்டம் முதலில் *இந்தியா பே* என்ற பெயரில்தான் விசா மற்றும் மாஸ்டர்கார்டுக்கு மாற்றாக சுதேசி கட்டண முறையாக ஆரம்பிக்கப்பட்டது. ஆனால் ஏற்கனவே இந்த பெயரில் இந்திய நிதி நிறுவனங்கள் பண பரிவர்த்தனை செய்து வருவதால் **ரூபே** எனப் பெயர் மாற்றம் செய்யப்பட்டது. **ரூபே** அட்டை 2012 மார்ச் 26 இல் இந்தியாவில் அறிமுகம் செய்யப்பட்டது.

*ரூபே*, 2014 மே 8ல் புது தில்லியில் உள்ள ராஷ்டிரபதி பவனில் இந்தியக் குடியரசுத் தலைவர் பிரணப் முகர்ஜியினால் நாட்டிற்கு அர்ப்பணிக்கப்பட்டது.

## பயன்பாடு
ரூபே அட்டைகள் இந்தியா முழுவதும் உள்ள தானியங்கி காசளிப்பு இயந்திரங்களில் (ATMs) ஏற்றுக்கொள்ளப்படும். Discover Financial Service என்ற உலகளாவிய அமைப்புடன் ஏற்படுத்தப்பட்டுள்ள உடன்படிக்கையினால் உலகளாவிய Discover network களில் ஏற்றுக்கொள்ளப்படும். இந்தியா தேசிய கொடுப்பனவு நிறுவனத் தரவுகளின் படி நாடு முழுவதும் இந்த ரூபே அட்டை திட்டத்தின் கீழ் 145,270 தானியங்கி காசளிப்பு இயந்திரங்கள் (ATMs) மற்றும் 875,000 க்கும் அதிகமான் விற்பனை முனையங்கள் (PoS terminals) உள்ளன. இது மட்டுமல்லாது ரூபே அட்டைகள் சுமார் 10,000 இணைய விற்பனை தளங்களில் ஏற்றுக்கொள்ளப்படுகிறது.

நாட்டில் உள்ள அனைத்து விற்பனை முனையங்களிலும் ரூபே அட்டைகள் ஏற்றுக்கொள்ளப்படுகிறது. நாட்டில் பல்வேறு இடங்களில் உள்ள தங்கள் விற்பனை முனையங்கள் மூலமாக இதை செயல்படுத்த ரூபே 29 பெரிய வங்கிகளுக்கு அனுமதி அளித்து உள்ளது.

## வெளியீட்டாளர்கள்
தங்கள் வாடிக்கையாளர்களுக்கு ரூபே நிதி அட்டை வழங்க வங்கிகளுக்கு அனுமதி அளிக்கப்பட்டு இருக்கிறது. அனைத்து பெரிய பொதுத்துறை வங்கிகள் உட்பட 240 வங்கிகள் தற்போது ரூபே அட்டை வெளியிடுகின்றன.

## சான்றுகள்

## வெளிப்புற இணைப்புகள்
* இந்தியா தேசிய கொடுக்கல்கள் நிறுவனம் 

பகுப்பு:இந்தியாவில் வங்கியியல்
வாட்டரின் குடுவையம்

**வாட்டரின் குடுவையம்** (வேறு பெயர்கள்: கல்லீரக்கணையக் குடுவையம், கல்லீரக்கணையக் கான்) என்பது கணையக் கான் மற்றும் பொதுப் பித்தக்கான் ஆகியன சேர்ந்து உருவாகும் அமைப்பாகும். இது முன்சிறுகுடலின் பெரும் முற்சிறுகுடல் முகிழ்ப்பில் அமைந்துள்ளது. இது 1720இல் ஆபிரகாம் வாட்டர் (1684–1751) எனும் செருமானிய உடற்கூற்றியியலாளரால் விவரிக்கப்பட்டது.

## அமைப்பு
பித்தப்பையில் இருந்து வெளியேறும் பித்தப்பைக்கான் பொதுக் கல்லீரல் கானுடன் சேர்ந்து பொதுப் பித்தக்கானை உருவாக்குகின்றது. இது கணையக் கானுடன் சேர்ந்து உருவாகும் அமைப்பு வாட்டரின் குடுவையம் எனப்படுகின்றது. இவ் வாட்டரின் குடுவையம் முன்சிறுகுடலுள் திறக்கின்றது. கணையத்தில் இருந்து சுரக்கப்படும் நொதியங்களும் பொருட்களும், பித்தப்பை அல்லது பித்தக்கான்களில் இருந்து வெளியேறும் பித்தநீரும் வாட்டரின் குடுவையத்தூடாக முன்சிறுகுடலுக்குள் கொண்டுசெல்லப்படுகின்றன. பித்தநீரில் அடங்கியுள்ள பித்த உப்புகள் பெரும் கொழுப்புத் துணிக்கைகளை நீர்மநெய்க்கலவையாக்குதலில் (emulsion) ஈடுபடுகின்றன, இதனால் இலிப்பேசு எனும் கொழுப்பைச் சமிபாடடையச் செய்யும் நொதியத்தின் வினை இலகுவில் நடக்கின்றது. 

இங்கே காணப்படும் கணையக்கான் இறுக்கி, பித்தக்கான் இறுக்கி, ஓடியின் இறுக்கி (கல்லீரல் - கணைய இறுக்கி) ஆகிய இறுக்கிகள் பித்தநீர் மற்றும் கணையச் சாறு குடுவையத்தின் வழியே செல்வதைக் கட்டுப்படுத்துகின்றது. ஓடியின் இறுக்கி முன்சிறுகுடல் உள்ளடக்கங்கள் பின்னோக்கி குடுவையத்துள் செல்வதையும் தடுக்கின்றது.

## மேற்கோள்கள்

பகுப்பு:கல்லீரல்-பித்தப்பைத் தொகுதி
பகுப்பு:சமிபாட்டுத்தொகுதி
மலேசியாவில் உள்ள இந்துக் கோயில்கள்

மலேசியாவில் உள்ள இந்துக் கோயில்களின் பட்டியல். இது முழுமை பெறாத பட்டியலாகும். அவ்வப்போது இற்றை செய்யப்படும்.

## [[கெடா]]

## [[பினாங்கு]]

## [[பேராக்]]

## [[பெர்லிஸ்]]

## [[சிலாங்கூர்]]

## [[நெகிரி செம்பிலான்]]

## [[மலாக்கா]]
மலாக்காவில் 28 பெரிய இந்துக் கோயில்களும் 32 சிறிய இந்துக் கோயில்களும் உள்ளன. அவற்றின் விவரங்கள் இற்றைப்படுத்தப்படும்.

## [[ஜொகூர்]]

## மேற்கோள்கள்
பண்டரிபாய்

**பண்டரிபாய்** (*Pandari Bai*; 18 செப்டம்பர் 1928 - 29 சனவரி 2003) தென்னிந்தியாவைச் சேர்ந்த திரைப்பட நடிகை ஆவார். இவர், கன்னடத் திரைப்பட உலகின் முதற் கதாநாயகியாகக் கருதப்படுகிறார். கன்னடம், தெலுங்கு, தமிழ் ஆகிய தென்னிந்திய மொழித் திரைப்படங்களில் நடித்துள்ள பண்டரிபாய், மொத்தமாக 1000 திரைப்படங்களில் நடித்துள்ளார்.

## நடித்த தமிழ்த் திரைப்படங்கள்
# மனிதன் (1953)
# நீலாவுக்கு நெறஞ்ச மனசு (1958)
# ஸ்ரீ ராகவேந்திரா (1985)
# எங்க வீட்டுப் பிள்ளை
# நம் குழந்தை
# காத்திருந்த கண்கள்
# வேதாள உலகம்
# குடியிருந்த கோயில்
# இரும்புத்திரை
# காவல் பூனைகள்
# நாலு வேலி நிலம்
# பாவை விளக்கு
# செல்லப்பிள்ளை
# அர்த்தமுள்ள ஆசைகள்
# ராகங்கள் மாறுவதில்லை
# மனைவியே மனிதனின் மாணிக்கம்
# கெட்டிமேளம்
# குறவஞ்சி
# பதில் சொல்வாள் பத்ரகாளி
# திரும்பிப்பார்
# கண்கள்
# மகாலட்சுமி
# ஹரிதாஸ்
# வாழப்பிறந்தவள்
# குலதெய்வம்
# அன்னையின் ஆணை
# பக்த சபரி
# பராசக்தி
#இரவும் பகலும்
#இந்திரா என் செல்வம்
#அல்லி பெற்ற பிள்ளை
#நீ
#அந்த நாள்
#அவள் யார்
#தெய்வத்தாய்
#தாயின் மடியில்
#மோட்டார் சுந்தரம் பிள்ளை
#சந்திரோதயம்
#நாம் மூவர்
#செல்வ மகள்
#புதிய பூமி
#என் தம்பி
#பூவும் பொட்டும்
#குடியிருந்த கோயில்
#அன்பளிப்பு
#தெய்வமகன்
#அடிமைப் பெண்
#நம் நாடு
#இரு துருவம்
#ஒரு தாய் மக்கள்
#ராஜா
#அன்னமிட்ட கை
#தவப்புதல்வன்
#வசந்த மாளிகை
#கௌரவம்
#நேற்று இன்று நாளை
#தாய் பிறந்தாள்
#டாக்டர் சிவா
#இதயக்கனி
#உழைக்கும் கரங்கள்
#உத்தமன்
#அவன் ஒரு சரித்திரம் 
#இன்றுபோல் என்றும் வாழ்க
#நான் வாழவைப்பேன்
#மன்னன்

## மேற்கோள்கள்

பகுப்பு:1928 பிறப்புகள்
பகுப்பு:2003 இறப்புகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
இந்திய நினைவு நாணயங்கள்

**இந்திய நினைவு நாணயங்கள்** () என்பது சில குறிப்பிட்ட நிகழ்வுகள் அல்லது முக்கிய நபர்களின் நினைவாக இந்திய ரிசர்வ் வங்கியால் வழங்கப்படும் நாணயங்கள் ஆகும். இந்திய நினைவு நாணயங்கள் 1964 ஆம் ஆண்டில் ஜவகர்லால் நேருவின் படத்துடன் ஒரு ரூபாய் மற்றும் ஐம்பது பைசா நாணயங்கள் வெளியாயின. இதுவே முதலாவது இந்திய நினைவு நாணயமாகும். இத்தகைய நாணயங்கள் ஒரு தனித்துவமான வடிவமைப்பிலோ அல்லது வழக்கமான வடிவமைப்பிலோ வெளியிடப்படுகின்றன. முக்கியமான நிகழ்வுகள் அல்லது முக்கிய நபர்களை பெருமைப்படுத்தும் விதமாக வழங்கப்படும் இவை இந்திய சுதந்திர போராட்டம், போர், சமாதானம், வனவிலங்குகள், தாவரங்கள், முக்கிய நபர்கள், முக்கிய நிகழ்வுகள் மற்றும் முக்கிய நிறுவனங்களின் நினைவாக வழங்கப்படுகின்றன. இந்நாணயங்கள், 5, 10, 20, 25, 50 பைசாக்களிலும், 1, 2, 5, 10, 50, 75, 100, 125, 1000 உள்ளிட்ட பல்வேறு விதமான ரூபாய் மதிப்புகளிலும் வெளியிடப்படுகின்றன. இவற்றுள் அதிகபட்சமாக 1000 மதிப்புடைய நாணயம் தஞ்சைப் பிரகதீசுவரர் கோயில் கட்டி 1000 ஆண்டுகள் கடந்ததை நினைவுப்படுத்தும் விதமாக வெளியிடப்பட்டது.

## முதலாவது நினைவு நாணயம்

விடுதலை இந்தியாவின் முதல் பிரதமரான ஜவகர்லால் நேருவின் இறப்புக்குப் பிறகு அவரது தியாகத்தை போற்றும் விதமாக, நேருவின் படத்துடன் ஒரு ரூபாய் மற்றும் ஐம்பது பைசா நாணயங்கள் 1964ஆவது ஆண்டில் வெளியாயின. ஒரு ரூபாய் நாணயத்தில் நேருவின் படத்துடன் "ஜவகர்லால் நேரு" என ஆங்கிலத்தில் எழுதப்பட்டு வெளியானது. ஐம்பது பைசா நாணயத்தில் நேருவின் படத்துடன்,  பாதி நாணயங்களில் "ஜவகர்லால் நேரு" என ஆங்கிலத்திலும்  மீதி நாணயங்களில் இந்தியிலும் எழுதப்பட்டு வெளியானது. இதுவே இந்தியா விடுதலை பெற்ற பின்னர் வெளியான முதலாவது நினைவு நாணயமாகும்.

## தமிழகம் தொடர்புடைய நாணயங்கள்
இந்தியாவில், தமிழகம் தொடர்புடைய நான்கு நாணயங்கள் இதுநாள் வரையிலும் வெளிவந்திருக்கின்றன. 1995ஆவது ஆண்டில் எட்டாவது உலகத் தமிழ் மாநாட்டின் நினைவாக திருவள்ளுவர் படத்துடன் வெளியானது. அதனைத் தொடர்ந்து 2004ஆவது ஆண்டில் தமிழகத்தின் முன்னாள் முதல்வர் காமராஜரின் புகைப்படத்துடன் ஐந்து ரூபாய் நாணயங்கள் வெளியாயின. மேலும் 2009ஆவது ஆண்டில் தமிழகத்தின் முன்னாள் முதல்வர் அறிஞர் அண்ணாவின் நூற்றாண்டு விழாவை முன்னிட்டு அண்ணாவின் படமும், அவரது தமிழ் கையெழுத்தும் பதிந்த நாணயங்கள் வெளியாயின. தஞ்சை பிரகதீசுவரர் கோயிலின் 1000ஆவது ஆண்டு விழாவையொட்டி அக்கோயிலின் உருவம் பதித்த ஐந்து மற்றும் 1000 ரூபாய் நாணயங்கள் 2010ஆவது ஆண்டில் வெளியாயின.

## வெளியான நினைவு நாணயங்கள்
### 1960 களில்
#### 1964 ஜவகர்லால்நேரு

#### 1969 மகாத்மாகாந்தி

### 1970 களில்

#### 1970 அனைவருக்கும் உணவு (முதல் வெளியீடு)

#### 1971 அனைவருக்கும் உணவு (இரண்டாவது வெளியீடு)

#### 1972 சுதந்திர தின வெள்ளி விழா ஆண்டு

#### 1973 அதிகமான உணவுஉற்பத்தி

#### 1974 திட்டமிடப்பட்டகுடும்பம்

#### 1975 மகளிர் ஆண்டு

#### 1976 அனைவருக்கும் உணவு மற்றும் வேலைவாய்ப்பு

#### 1977 வளர்ச்சி சேமிப்பு

#### 1978 அனைவருக்கும் உணவு மற்றும் தங்குமிடம்

#### 1979 குழந்தைகள் ஆண்டு

### 1980களில்
#### 1982 தேசிய ஒருமைப்பாடு
#### 1982 ஒன்பதாவது ஆசிய விளையாட்டுப் போட்டிகள்
#### 1985 இந்திராகாந்தி
#### 1989 ஜவகர்லால்நேரு

### 1990களில்
#### 1993 சிறியகுடும்பம் மகிழ்ச்சியானகுடும்பம்

#### 1995 உலகத்தமிழ் மாநாடு

## மேற்கோள்கள்

## வெளி இணைப்புகள்
*இந்திய நாணயங்கள் - இந்தியா, ஆங்கிலத்தில்
*இந்தியா நாணயச் செய்திகள் மற்றும் கூட்டமைப்புகள்  - இந்தியா, ஆங்கிலத்தில்

பகுப்பு:நாணயவியல்
பகுப்பு:இந்தியக் காசுகள்
பகுப்பு:நாணயங்கள்
பாக்கு

thumb|வெட்டுப் பாக்கு
thumb|right|பாக்கு மரத்தில் தொங்கும் பாக்குக் காய்
thumb|right|பாக்குக்காய்
**பாக்கு** (*areca nut*) என்பது பாக்கு மரத்திலிருந்து (*Areca catechu*), பெறப்படும் கொட்டையாகும். இது ஆசிய மற்றும் கிழக்கு ஆப்பிரிக்கப் பகுதிகளில் விளைகின்றது. இது தமிழர்களின் சடங்குகளிலும் விழாக்களிலும் அதிகமாக வெற்றிலையுடன் சேர்த்துப் பயன்படுத்தப்படும். பாக்கினை உண்பவர்களுக்கு புற்றுநோய் ஏற்படும் அபாயங்கள் உள்ளதாக ஆய்வுகள் மூலம் அறியப்பட்டுள்ளது. இவற்றில் வாய்ப்புற்றுநோய், களப்புற்றுநோய் ஏற்படுவதற்கான வாய்ப்புகள் அதிகம் ஆகும்.
 
## மேற்கோள்கள்

## வெளி இணைப்புகள்

*Audrey Wang. "Betelnut Culture Turns Over a New Leaf."  *Taiwan Review*, 2008-02-01.
*Areca Nut as a commodity traded in India 
* Indian ban on chewing tobacco
* Palm-Nut Problem: Asian chewing habit linked to oral cancer
* Erowid
* Betelnut (arecanut); photos of the tree and the nut
* Chewing in the Philippines 
* Mangyans of Mindoro (Philippines) 

பகுப்பு:கொட்டைகள்
பகுப்பு:நச்சு உணவுகள்
பகுப்பு:கம்போடியப் பண்பாடு
பகுப்பு:இந்தியப் பண்பாடு
பகுப்பு:வியட்நாம் பண்பாடு
கூ நேம்ட் இட்?

**கூ நேம்ட் இட்?** (*Who named it?*) என்பது மருத்துவக் கண்டுபிடிப்புகளில் அதனைக் கண்டுபிடித்தவரின் அல்லது முன்மொழிந்தவரின் பெயரால் அழைக்கப்படும் சொற்களைக் கொண்ட இணைய அகரமுதலி. இந்த இணையம் அவற்றிற்கான அகரமுதலியைக் கொண்டுள்ளது. எடுத்துக்காட்டாக, வாட்டரின் குடுவையம் எனும் உடற்கூற்றியல் அமைப்பு ஆபிரகாம் வாட்டர் (1684–1751) எனும் செருமானிய உடற்கூற்றியியலாளரால் விவரிக்கப்பட்டது. இந்த அமைப்புக்குரிய தனித்துவ பக்கம் ஒன்று உள்ளது, மேலும் கண்டுபிடித்தவரின் பக்கமும் உள்ளது. இப்பக்கத்தில் அவரது வேறு கண்டுபிடிப்புகள், அவரது சிறு வாழ்க்கைக் குறிப்பு என்பன உள்ளன. விக்கிபீடியாவின் மருத்துவக் கட்டுரைகளில் மேற்கோள்களுக்கு இந்த இணையம் பயன்படுத்தப்படுகின்றது.

## வெளி இணைப்புகள்
* Who named it? இணையம்

பகுப்பு:மருத்துவத் தரவுத்தளங்கள்
பகுப்பு:மருத்துவ ஊடகங்கள்
குஜராத் மாவட்டப் பட்டியல்

இந்தியாவின் குஜராத் மாநிலத்தில் **33 மாவட்டங்கள்** அமைந்துள்ளது.

## வரலாறு

### 1960
1960இல் வடக்கு மற்றும் வடமேற்கு பம்பாய் மாகாணத்திலிருந்த 17 மாவட்டங்களுடன் குஜராத்  மாநிலம் உருவானது. 

அம்மாவட்டங்கள்: அகமதாபாத் மாவட்டம், அம்ரேலி மாவட்டம், பனஸ்கந்தா மாவட்டம், பரூச் மாவட்டம், பவநகர் மாவட்டம், டாங் மாவட்டம், ஜாம்நகர் மாவட்டம், ஜூனாகாத் மாவட்டம், கேதா மாவட்டம், கச்சு மாவட்டம், மெசனா மாவட்டம், பஞ்சமகால் மாவட்டம், ராஜ்கோட் மாவட்டம், சபர்கந்தா மாவட்டம், சூரத் மாவட்டம், சுரேந்திரநகர் மாவட்டம் மற்றும் வதோதரா மாவட்டம்.

### 1964
1964ஆம் ஆண்டில் அகமதாபாத் மாவட்டம் மற்றும் மெசனா மாவட்டத்தின் சில பகுதிகளை பிரித்து காந்திநகர் மாவட்டம் அமைக்கப்பட்டது.

### 1966
1966இல்  சூரத் மாவட்டத்தை சில பகுதிகளை பிரித்து வல்சத் மாவட்டம் உருவானது.

### 1997
2 அக்டோபர் 1997இல் ஐந்து புதிய மாவட்டங்கள் உருவானது. 
*கேதா மாவட்டத்த்தின் சில பகுதிகளைக் உள்ளடக்கிய  ஆனந்து மாவட்டம் உருவானது. 
*பஞ்சமகால் மாவட்டத்தைப் பிரித்து தகோத் மாவட்டம் உருவானது (Dahod District)
*பரூச் மாவட்டத்தைப் பிரித்து, நர்மதா மாவட்டம் உருவானது 
*வல்சத் மாவட்டத்தைப் பிரித்து நவ்சாரி மாவட்டம் உருவானது.
*ஜூனாகாத் மாவட்டத்தைப் பிரித்து போர்பந்தர் மாவட்டம் உருவானது.

### 2000
2000இல் பனஸ்கந்தா மாவட்டம் மற்றும் மகிசனா மாவட்டங்களின் சில பகுதிகளை பிரித்து பதான் மாவட்டம் உருவானது.

### 2007
2 அக்டோபர் 2007இல் சூரத் மாவட்டத்தின் சில பகுதிகளை பிரித்து தபி மாவட்டம் உருவானது.

### 2013
15 ஆகஸ்டு 2013இல் சில மாவட்டப் பகுதிகளை பிரித்து ஏழு புதிய மாவட்டங்கள் உருவாயின.

*சபர்கந்தா மாவட்டத்தின் சிலபகுதிகளை பிரித்து ஆரவல்லி மாவட்டம் உருவானது.
*அகமதாபாத் மாவட்டத்தின் சில பகுதிகளைக் கொண்டு போடாட் மாவட்டம் (Botad District) உதயமாயின. 
*வதோதரா மாவட்டத்தின் சில பகுதிகளை பிரித்து சோட்டா உதய்பூர்  மாவட்டம்  அமைக்கப்பட்டது.
*ஜாம்நகர் மாவட்டத்தின் சில பகுதிகளைக் கொண்டு தேவபூமி துவாரகை மாவட்டம் உருவானது.
*கேதா மாவட்டம் மற்றும் பஞ்ச மகால் மாவட்டப் பகுதிகளைக் கொண்டு மகிசாகர் மாவட்டம் (Mahisagar District) அமைக்கப்பட்டது. 
*ராஜ்கோட் மாவட்டம், சுரேந்திரநகர் மாவட்டம் மற்றும் ஜாம்நகர் மாவட்டங்களின் சில பகுதிகளைக் கொண்டு மோர்பி மாவட்டம் (Morbi district) உருவாக்கப்பட்டது. 
*ஜூனாகாத் மாவட்டத்தின் சில பகுதிகளைக் கொண்டு கிர் சோம்நாத் மாவட்டம் உருவானது.

## மாவட்டப் பட்டியல்

## வெளி இணைப்புகள்

* Districts of Gujarat : At a Glance
* : Govt Of India site shows Districts of Gujarat
* : Govt of Gujarat site shows profile of each districts

## மேற்கோள்கள்

பகுப்பு:குஜராத் மாநிலத்திலுள்ள மாவட்டங்கள்
மேடையிலே வீசிய மெல்லிய பூங்காற்று (நூல்)

**மேடையிலே வீசிய மெல்லிய பூங்காற்று** என்னும் நூல் கலைஞர் கருணாநிதி விழாக்களில் பேசிய உரைகள் அடங்கிய தொகுப்பாகும். இந்நூலை தமிழ்க்கனி பதிப்பகம் இரண்டாம் பதிப்பாக 1979ஆம் ஆண்டு வெளியிட்டது.

கருணாநிதியின் அரசியல் அல்லாத இலக்கிய மணம் கமழும் உரைகளைத் தொகுத்து நூலாக்கியுள்ளனர். 

## இவற்றில் உள்ள உரைகளும், ஆண்டும்

# வள்ளலார் வழி எது,1972
# வள்ளுவர்க்கோர் ஆலயம்.1973
# கம்பர் விழா (1) 1969 
# கம்பர் விழா (2) 1974
# ஏழையின் சிரிப்பில். 1969
# கலை வளர்ப்போம். 1974
# உமாமகேஸ்வரனார். 1973
# இலக்குவனார்.1973
# பயிற்று மொழி 1973
# இருமொழி போதும் 1972
# தமிழிசை இயக்கம் 1972
# இராசராசன் சிலை 1972
# மொழிமானம் பெறுவோம் 1974
# கருத்துச் சுதந்திரம் 1974
# மலர் காட்சி 1971
# கலைவாணர் 1972
# நாடக தாசர் 1972
# கூழாங்கல்லை வைரமாக்குவோம் 1969
# வசதியுள்ளோர் வழி விடுக 1972
# இளங்கோவடிகள் (1) 1971
# இளங்கோவடிகள் (2) 1971
# இளங்கோவடிகள் (3) 1973
# இளங்கோவடிகள் (4) 1973
# நிலா முற்றம் 1973
# பத்திரிக்கைப் பெண்ணே 1971
# பாரதி விழா 1973
# கப்பலோட்டிய தமிழன் 1972
# யாதும் ஊரே யாவரும் கேளிர் 1973
# புனித தோமையர் 1972
# மனப்புரச்சி தேவை 1972
# அலகாபாத் மாநாடு 1973
# இதயங்கள் இயந்திரங்கள் ஆக வேண்டாம் 1972

## குறிப்புகள்

பகுப்பு:மு. கருணாநிதி நூல்கள்
யர்ரா ஆறு

**யர்ரா ஆறு** (*Yarra River*) முந்தையக் காலங்களில்,  **யர்ரா யர்ரா ஆறு**, ***பிர்ராருங்***, மற்றும் ***வொங்கீட்***) ஆஸ்திரேலியாவின் விக்டோரியா மாநிலத்தின் கிழக்கு-மத்தியில் ஓடுகின்ற வற்றா ஆறு ஆகும்.

இந்த ஆற்றின் கீழ்பகுதியில் மெல்பேர்ண் நகரம் 1835இல் நிறுவப்பட்டது; இன்று மெல்பேர்ண் நகரம் ஆற்றின் கீழ்ப்பகுதிகளில் மாற்றத்தை உருவாக்கி தாக்கம் ஏற்படுத்தி உள்ளது. யர்ரா மலைத்தொடர்களில் உள்ள மூலத்திலிருந்து மேற்கில்  தொலைவிற்கு  யர்ரா பள்ளத்தாக்கு வழியாக பாய்கின்றது; மெல்பேர்ண் பெருநகரின் ஊடாக ஓடி  பிலிப்புத் துறையின் வடகோடியில் ஹாப்சன் விரிகுடாவில் கலக்கிறது.

பழங்காலத்திலிருந்தே இந்த ஆறு முதன்மை உணவு வளமாகவும்  பழங்குடிகளின் சந்திப்பு இடமாகவும் இருந்துள்ளது. மெல்பேர்ண் நிறுவப்பட்ட பிறகு  மரங்களும் புதர்களும் அழிக்கப்பட்டதால் வுருன்ட்செரி இன மக்கள் ஆற்றிலிருந்து தள்ளி அடுத்துள்ள பகுதிகளுக்கு இடம் பெயர்ந்தனர்.  இந்தப் பழங்குடிகளால் *பிர்ராருங்* என்றழைக்கப்பட்டது.

## மேற்சான்றுகள்

பகுப்பு:விக்டோரியா (மாநிலம்)
பகுப்பு:ஆறுகள் தொடர்பான குறுங்கட்டுரைகள்
ஒரு கொடியும் அதன் கிளையும் (நூல்)

**ஒரு கொடியும் அதன் கிளையும்** ஜெ. விமல் எழுதிய புதின நூலாகும்.

## நூலாசிரியர்
ஜெ. விமல், பெரியார் பல்கலைக்கழகத்தில் இதழியல் மக்கள் தொடர்பியல் துறையில் பணிபுரியும் பேராசிரியர் ஆவார்.

## பதிப்பு விவரங்கள்
இந்நூலினை அ பதிப்பகம் வெளியிட்டுள்ளது. இந்நூலின் முதற் பதிப்பு சூன் 30, 2014 இல் வெளிவந்தது, பக்கங்கள்18+85.

## நூலின் அறிமுகவுரைகள்
இந்நூலின் வாழ்த்துரைகளை ஆயர் செ. சிங்கராயன், ஆயர் இலாரன்சு பயசு ஆகியோர் அளித்துள்ளனர். நூல் அணிந்துரையை இரபி பெர்னார்ட், பீட்டர் அல்போன்சு ஆகியோர் அளித்துள்ளனர். நூல் மதிப்பீட்டுரையை சோசப்பு டைட்டசு வழங்கியுள்ளார்.

‘‘இந்நூலைப்படிக்கும் பொழுதும் எனக்கும் தொடர்ந்து பென்-கர் படமும் அதில் வியாபித்திருக்கும் இயேசுவின் திருஉருவமும்நினைவில் வந்த வண்ணம் உள்ளன. பாசுகா விழாவையொட்டி விடுதலை செய்யப்பட்ட பாரபாசு பற்றிய நாவல் கூட உண்டு. அது படமாக்கப்பட்டதாகத் தெரியவில்லை. ஆனால் இந்த  ‘‘மார்க்கசு’’ பற்றிய கற்பனைக் கதை இன்னும் விரிவாக்கப்பட்டால் நல்ல மாடமாக பென்-கர் அளவுக்கு பிரமாண்டமாகவே படமாக்கப்படவாய்ப்பு உள்ளது’’ என்று அணிந்துரையில் எழுதியுள்ளார் இரபி பெர்னார்ட்.

பீட்டர் அல்போன்சு தன் அணிந்துரையில் ‘‘விவிலியத்தை நேரடியாக எடுத்து படிப்பதற்கு ஆர்வமல்லாமல் இருக்கும் இளம் தலைமுறையினரை இந்நூல் நிச்சயம் கவர்ந்திழுக்கும். புதினத்தின் கற்பனையில் பொதியப்பட்ட விவிலியத்தின் நற்கருத்துக்கள் அவர்களைச் சென்றடையும்’’ என்று கூறியுள்ளார்.

## நூல் உள்ளடக்கம்
இந்நூலில் வாழ்த்துரை, நூல் மதிப்புரை, அணிந்துரைகள், அர்ப்பணம், தொடக்கக் கூறு, ஒரு கொடியும் அதன் கிளையும் அதன் கிளையும், பிற்சேர்கை ஆகிய பகுதிகள் உள்ளன.

## நூலறிமுகம்
ஏப்பிரல் 2009 திங்கள் சேலம் செவ்வாய்பேட்டை பாசுகா திருவிழிப்புப் திருப்பலிக்கான மறையுரை தயாரிக்க வேண்டி மாற்கு நற்செய்திப் பிரிவு 16ஐ வாசித்துக் கொண்டிருந்த தருணம் அது ‘‘உயிர்த்த இளைஞனின் கல்லறை மேல் ஒரு இளைஞன்’’ இத்திருவசனம் எனது வாசிப்புக்கு நிறுத்து நெம்பியாகி எனது சிந்தையின் வேர்பிடித்து முடுக்கிவிட்டது என புதினத்தின் தொடக்கக் கூற்றினை விவரிக்கின்றார் ஆசிரியர் ஜெ.விமல். விவிலிய அறிஞர்களின் விசாரிப்பில் இசேசுவைக் கைது செய்தபோது இருந்த இளைஞனை சான் மாற்கு (நற்செய்தியாளர்) என்று சொன்னாலும் அது ஒரு கருதுகோள் என்பதால்.. நான் வரலாற்று நாயகர் இயேசுவினுடைய வாழ்வினூடு ஓர் இளைஞனுக்கு இடமளித்து விவிலிய நிகழ்வுகளோடு கற்பனைக் கோர்த்து புதினம் படைத்திருக்கின்றேன் என புதினம் எந்த நிலையில் எழுதப்பட்டது என விவரித்துள்ளார் புதின ஆசிரியர்.

## மேற்கோள்கள்

பகுப்பு:2014 தமிழ் நூல்கள்
வடோதரா மாவட்டம்

**வடோதரா மாவட்டம்** அல்லது **பரோடா மாவட்டம்** (Vadodara District) இந்தியாவின் மேற்கே குசராத்து மாநிலத்தின் 33 மாவட்டங்களில் ஒன்றாகும். அமைந்துள்ளது. இம்மாவட்ட தலைமையிடம் வடோதரா (பரோடா) ஆகும். இம்மாவட்டத்தின் பரப்பளவு  7,794&nbsp;km², மக்கட்தொகை 3,641,802.http://www.censusindiamaps.net/page/India_WhizMap/IndiaMap.htm பரோடா, பிரித்தானிய இந்தியா காலத்தில் பம்பாய் மாகாணத்தில், வதோதரா பகுதி சமஸ்தானங்கள்  நாடாக இருந்தது.

## மாவட்ட எல்லைகள்
வடக்கே தகோத் மாவட்டம், பஞ்சமகால் மாவட்டமும், மேற்கே ஆனந்த் மாவட்டம், கேதா மாவட்டமும், தெற்கே நர்மதா மாவட்டம், பரூச் மாவட்டம், கிழக்கே மத்தியப் பிரதேசம் வடோதரா மாவட்ட எல்லைகளாக அமைந்துள்ளன.
இம்மாவட்டத்தின் குறுக்கே மாஹி ஆறு பாய்கிறது. பரோடா, பிரித்தானிய இந்தியா காலத்தில் பம்பாய் மாகாணத்தின் ஒரு மன்னராட்சி நாடாக இருந்தது.

## நிலவியல் அமைப்பு
முதன்மை நகரமான வடோதரா விஸ்வாமித்ரி ஆற்றாங்கரையில் அமைந்துள்ளது. வதோதாராவின் தெற்கே நர்மதா ஆறும், வடக்கே மாஹி ஆறும் பாய்கிறது.

### வானிலை (Climate)
வடோதரா மாவட்டம் வறண்ட வானிலையுடன், கோடை, குளிர், மழைக்காலம் என மூன்று  வானிலை கொண்டது.

## பொருளாதாரம்
வடோதரா நகரம் தொழில் வளர்ச்சியில் சிறப்பான இடத்தை பெற்றுள்ளது.
வேதியல் பொருட்கள், மருந்து உற்பத்தி தொழிற்சாலைகள், பஞ்சாலை தொழில், இயந்திர தளவாட ஆலைகள், கச்சா எண்ணெய் சுத்திகரிப்பு ஆலைகள், உரத் தொழிற்சாலைகள் அதிகம் கொண்டுள்ளது.
 
## கோட்டங்கள்
# வடோதரா 
# டப்போய்

## வட்டங்கள்

# டப்போய்
# கர்ஜண் 
# பாத்ரா
# சாவ்லி
# சினோர் 
# வடோதரா நகரம் 
# வடோதரா கிராமப்புறம்
# வாகோடியா

இம்மாவட்டத்திலிருந்த கான்பூர், கதானா, சந்திரம்பூர்,  லூனாவாடா, பலாசினார் ஆகிய ஐந்து வட்டங்கள் புதிதாக துவக்கப்பட்ட மகிசாகர் மாவட்டத்துடன் இணைக்கப்பட்டுள்ளது.

## போக்குவரத்து
வடோதரா நகரத்தில் இருந்து மாநிலத்தின் பிற பகுதிகளுக்கும், நாட்டின் அனைத்து பகுதிகளையும் இணைக்கும் தொடருந்து வண்டிகளும், பேருந்துகளும் செல்கின்றன.

## மக்கள் பரம்பியல்
2011-ஆம் ஆண்டு மக்கட்தொகை கணக்கெடுப்பின்படி இம்மாவட்டத்தின் மக்கட்தொகை  4,157,568 ஆகும்.
மக்கட்தொகை அடர்த்தி ஒரு சதுர கிலோ மீட்டருக்கு 551 மக்கள் என்ற விகிதத்தில் உள்ளது. 2001 முதல் 2011 முடிய பத்தாண்டுகளில் மக்கட்தொகை 14.16% கூடியுள்ளது.	ஆயிரம் ஆண்களுக்கு 934 பெண்கள் என்ற விகிதத்தில் உள்ளது.,. கல்வியறிவு 81.21% ஆக உள்ளது.

## மேற்கோள்கள்

## வெளி இணைப்புகள்
* வடோதரா மாவட்டத்தின் அதிகாரப்பூர்வ இணையதளம்
* வடோதரா மாநகராட்சி 

பகுப்பு:குஜராத் மாநிலத்திலுள்ள மாவட்டங்கள்
பெருந்துறை

**பெருந்துறை** (**Perundurai**) என்பது தமிழ்நாட்டின்  ஈரோடு மாவட்டத்தில் உள்ள ஒரு நகராட்சி ஆகும். இது பெருந்துறை வட்டம் மற்றும் பெருந்துறை ஊராட்சி ஒன்றியம் ஆகியவற்றின் நிர்வாகத் தலைமையிடமும்  ஆகும்.  கடல் மட்டத்தில் இருந்து இவ்வூர் சராசரியாக 292&nbsp;மீட்டர் (958&nbsp;அடி) உயரத்தில் இருக்கின்றது. பெருந்துறை நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.

## முக்கிய சாலைகள்

* கோவை சாலை
* ஈரோடு - பெருந்துறை சாலை
* பவானி சாலை
* குன்னத்தூர் சாலை
* சென்னிமலை சாலை
* பழைய பேருந்து நிலைய சாலை
* வெள்ளோடு சாலை
* காஞ்சிகோவில் சாலை

## அமைவிடம்

ஈரோடு மாநகரின் தென்மேற்குப் பகுதியில் பெருந்துறை அமைந்துள்ளது. ஈரோடு மத்திய பேருந்து நிலையம் மற்றும் ஈரோடு சந்திப்பிலிருந்து சுமார் 18 கி.மீ. தொலைவிலும், ஈரோடு சோலார் பேருந்து நிலையத்திலிருந்து சுமார் 22 கி.மீ. தொலைவிலும் அமைந்துள்ளது. 

ஈரோடு மாநகர பேருந்து வழித்தடங்கள் மூலம் நன்கு இணைக்கப்பட்டுள்ளது.

## நிருவாகம்
பேரூராட்சியாக இருந்த இந்த ஊர் 2025-ஆம் ஆண்டு தமிழ்நாடு அரசால் நகராட்சியாக தரம் உயர்த்தப்பட்டது. இந்த ஊரானது பெருந்துறை சட்டமன்றத் தொகுதிக்கும், திருப்பூர் மக்களவைத் தொகுதிக்கும் உட்பட்டது.

## மக்கள்தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி இப்பேரூராட்சி 6,675   வீடுகளும், 24,930 மக்கள்தொகையும் கொண்டது.

## பொருளாதாரம் - தொழில்வளம்
தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது) (சிப்காட்) எனப்படும் தமிழக அரசின் ஈரோடு மாவட்டத்துக்கான சிப்காட் தொழிற்பேட்டை மற்றும் பொறியியல் தயாரிப்புகளுக்கான சிறப்பு பொருளாதார மண்டலமும் இங்கு அமைந்துள்ளது. இங்கு பின்னலாடை தொழில் சிறப்பு வாய்ந்ததாக உள்ளது.

சேலம் - ஈரோடு- கோயம்புத்தூர் - கொச்சியை இணைக்கும் தேசிய நெடுஞ்சாலை 544-இன் புறவழிச்சாலை இந்தப் பகுதி வழியாகச் செல்வதால் சரக்குந்து தொடர்பான தொழில்களும் ஓரளவு நடைபெறுகின்றன. மேலும் விவசாயம் இங்கு முக்கிய தொழிலாக அமைந்துள்ளது.

## கல்வி
### பள்ளிகள்
* அரசு ஆண்கள் மேல்நிலைப் பள்ளி 
* அரசு பெண்கள் மேல்நிலைப் பள்ளி
* கொங்கு வேளாளர் மேல்நிலைப் பள்ளி
* சாகர் பன்னாட்டுப் பள்ளி
* ஸ்ரீ சுவாமி விவேகானந்தா மேல்நிலைப் பள்ளி
* காருண்யா வித்யாபவன் மெட்ரிக் மேல்நிலைப் பள்ளி
### கல்லூரிகள்
* கொங்கு பொறியியல் கல்லூரி
* நந்தா பொறியியல் கல்லூரி
* அரசு ஈரோடு மருத்துவக் கல்லூரி

## வழிபாட்டுத் தலங்கள்

1.பெருந்துறை முனியப்பசாமி கோயில்

2. கோட்டை மாரியம்மன் கோயில்

3. சோழீசுவரர் கோயில்

4. செல்லாண்டியம்மன் கோயில்

## மேற்கோள்கள்


பகுப்பு:ஈரோடு மாவட்ட நகராட்சிகள்
கத்தரித்தல் (தாவரவியல்)

தாவரங்களின் அங்குரத்தொகுதியில் அல்லது வேர்த்தொகுதியில் தெரிவு செய்யப்பட்ட பகுதிகளை நீக்குதல் **கத்தரித்தல்** (Pruning) எனப்படும்.

## கத்தரித்தலின் நோக்கங்கள்
* உற்பத்தியின் அளவை அதிகரித்தல்
* உற்பத்தியின் தரத்தைக்கூட்டுதல்
* பூஞ்செடிகளின் வடிவமைப்புகளை சீர் செய்தல்
* இறந்த நோயுற்ற கிளைகளை அகற்றுதல்

## கத்தரித்தலின் வகைகள்

### தலையகற்றல்
தாவரத்தின் உச்சிப்பகுதி நீக்கப்படுவதன் மூலம் உச்சியாட்சி அழிக்கப்பட்டு கக்கவரும்புகளின் வளர்ச்சி தூண்டப்படுகிறது.இதன் மூலம் உயரத் குறைந்த அடர்த்தி கூடிய தாவரங்கள் பெறப்படுகின்றது. இதனால் தாவரங்களின் பராமரிப்புச் சுலபமாக்கப்படுவதுடன் கூடிய விளைச்சலையும் பெற முடிகிறது.மா, தோடை, தேயிலை, பூஞ்செடிகளில் இச்செயற்பாடு பொதுவாக கைக் கொள்ளப்படும்.

### ஐதாக்கல்
கிளைகள், இலைகள், பூக்கள், காய்கள் என்பவற்றின் செறிவு குறைக்கப்படுதல் ஐதாக்கல் ஆகும்.

### பாதிக்கப்பட்ட பகுதிகளை நீக்குதல்
* கிளைகள் இலைகள் என்பன குறைக்கப்படுவதன் நோக்கம்:- வினைத்திறனற்ற இலைகளும் கிளைகளும் அகற்றப்படுவதனால் எல்லாப்பகுதிகளுக்கும் ஒளி ஊடுருவும், மரத்தின் கிளைச் சுமை குறைக்கப்படுவதானால் முறிந்து விழும் அபாயம் குறையும், நிமிர்ந்த தாவரங்களைப் பெறலாம், பதிய வளர்ச்சி குறைவதனால் காய்த்தல், பூத்தல் தூண்டப்படும்.
* பூக்கள் காய்கள் குறைக்கப்படுவதன் நோக்கம்:- காய்களின் எண்ணிக்கை அதிகரிக்கும் போது அதன் பருமன் குறையும். இதனால் சந்தை வாய்ப்பு குறையும். எனவே காய்கள், பூக்கள் குறைக்கப்பட்டு பருமன் அதிகரிக்கப்படுகிறது.

### கவாத்து
பழமரங்களில் புதிதாக உருவாகும் துளிர்களில் தான் பூ உருவாகி பின்னர் காயாகி கனியாகும், அவ்வாறு புதிய துளிர்களைத் துளிர்க்கச் செய்ய பழைய வேண்டாத காய்ந்த கிளைகளை வெட்டி அப்புறப்படுத்துதலே கவாத்து செய்தல் ஆகும். தற்போது கவாத்து என்பது **கிளை படர்வு மேலாண்மை** என்ற சொல் மூலமும் அறியப்படுகிறது.

## கத்தரித்தலுக்குள்ளாகும் தாவரங்களும் பகுதிகளும்
# தண்டு - பூஞ்செடி, எலுமிச்சை, தோடை
# வேரகற்றல் - தோடை,மா, கொய்யா
# இலையகற்றல் - மிளகு,பூஞ்செடி
# பூவகற்றல் - ஓக்கிட், அந்தூரியம், திராட்சை
# தந்தகற்றல் - கொடித்தோடை, திராட்சை
# காய் கத்தரித்தல் - பப்பாசி, திராட்சை

## கத்தரித்தலின் நன்மைகள்
* தாவரத்தின் சகல பகுதிகளுக்கும் சீரான ஒளி, போசணை கிடைப்பதால் உணவுத் தேக்கம் ஏற்பட்டு கனிகட்டல் தூண்டப்படும்.
* பூச்சிப் பீடைக்கட்டுப்பாடு இலகுவாக்கப்படும்.
* இறந்த நோயுற்ற, பலவீனமான கிளைகளை அகற்றலாம்.
* வேண்டிய உயரம் மற்றும் அமைப்பில் தாவரத்தைப் பேணலாம்.
* விளைச்சலைக் கூட்டுவதுடன் விளைவின் தரத்தையும் பேணலாம்.

## கத்தரித்தல் உபகரணங்கள்
### கத்தரிகோல்
கிளைகளை வெட்டுவதற்கென்றே இரு கைகளாலும் பலமுடன் அழுத்தி வெட்டும் வசதி உடைய கத்தரிகோல்.

### சுனப்பு வெட்டறுவாள்
நன்கு சுனப்பு உடைய வெட்டறுவாள் கொன்டும் கிளைகளை வெட்டி நீக்கலாம், அவ்வாறு அறுவாள் கொண்டு கிளைகளை வெட்டும்போது கிளையில் பிளவு ஏற்படாதவாறு வெட்டவேண்டும்.

## மேற்கோள்கள்

பகுப்பு:வேளாண்மை
தமிழர் திருமணமும் இனமானமும் (நூல்)

**தமிழர் திருமணமும் இனமானமும்** என்ற நூல் பேராசிரியர் க. அன்பழகன் எழுதிய நூலாகும். இந்நூலை பூம்புகார் பதிப்பகத்தாரால் 1993இல் வெளியிடப்பட்டது.

## நூலின் பொருள்

தமிழரின் திருமணங்கள் சங்க காலத்தில் எப்படி நடந்தது என்பது முதல், பிறகு எவ்வாறு அவை மாறின என்றும், சடங்குகளுடன் செய்யப்படும் ஆரிய திருமணமுறையின் பொருத்தமின்மை பற்றியும்,அத்திருமணங்களில் ஓதப்படும் மந்திரங்களில் உள்ள ஆபாசத்தன்மை பற்றியும்,தமிழர் திருமணங்கள் எவ்வாறு நடக்கவேண்டும் என்று விளக்கமாக இந்நூல் எழுதப்பட்டுள்ளது.

## நூல் வரலாறு

இந்நூல் எதனால் எழுதப்பட்டது என்பதை நூலின் முன்னுரையில் எழுதியுள்ளார்: *ஆங்காங்கு எனது திருமண உரையைக் கேட்டுக் கொண்டு மகிழ்ந்த நண்பர் பலர் அந்த உரைகளைத் தொகுத்து வெளியிடுமாறு விரும்பினர். நானும் இசைந்தேன். ஆனால் ஒவ்வொரு திருமணத்திலும் ஆங்காங்கு சூழலுக்கு ஏற்ப பேசுவதாலும், சில செய்திகள் திரும்பத் திரும்ப இடம்பெற நேர்வதாலும், தொகுப்பினும் அது கொள்கை விளக்கும் நோக்கத்தினை நிறைவுசெய்யாது என்பதை உணர்ந்தேன்* 
*திருமணங்கள் பலவற்றிற்கு அழைக்கப்படும்போது, அத்திருமணத்திற்கு செல்ல இயலாத நிலை ஏற்படும்போது, என் அன்பார்ந்த வாழ்த்துச் செய்தியை அனுப்பி வைத்து மகிழ்கிறேன் என்றாலும் ஒரு திருமணத்தில் பேசக்கூடிய கருத்துக்களை,மணமக்களும் மற்றவரும் அறிந்துகொள்ளச் செய்திட ஏற்றதொரு நூல் பயன்படும் என உள்ளங்கொண்டேன்*.  என இந்நூலை எழுதுவதற்கான காரணத்தை குறிப்பிட்டுளாளார். 

## நூலின் நோக்கம்

"திருமணங்களில் வைதீக நெறியைக் கைவிட்டுப் புரோகிதரையும்,வடமொழியையும் விலக்கிச் சீர்திருத்த முறையை ஏற்று நடத்துவதன் நோக்கத்தையும், பயனையும் விளக்குவதும்,அப்படிச் செய்வதற்குத் தயங்குபவர்களின் ஐயங்களையும் அச்சங்களையும் போக்குவது இந்நூலின் நோக்கம்" என்று முன்னுரையில் குறிப்பிடுகிறார்.

இந்நூலின் உட்பொருள்கள்  39 தலைப்புகளில் விரிவாக இடம்பெற்றுள்ளன.

## குறிப்புகள்

## வெளியிணைப்புகள்
*தமிழர் திருமணமும் இனமானமும், கூகுள் புக்ஸ்

பகுப்பு:இந்தியத் தமிழ் நூல்கள்
பகுப்பு:1993 தமிழ் நூல்கள்
பகுப்பு:திருமணம்
பகுப்பு:தமிழர் திருமணமுறை
ஆத்திரேலியத் தலைநகரங்களின் பட்டியல்

**ஆத்திரேலியாவில் எட்டுத் தலைநகரங்கள்** உள்ளன. இவை அனைத்துமே துணை தேசிய அளவிலானவை. ஆத்திரேலியக் கூட்டமைப்பின் தலைநகரமாக  1901 முதல் 1927 வரை மெல்பேர்ண் விளங்கியது. 1927இல் புதியதாக கான்பரா நகரம் உருவாக்கப்பட்ட பின்னர் அதுவே தேசியத் தலைநகரமாக உள்ளது. 

ஒவ்வொரு தலைநகரத்திலும் தனது ஆள்புலத்திற்குண்டான நகர, உள்ளாட்சி சட்டவாக்க, நீதி மற்றும் நிர்வாக முறைமை செயலாக்கப்படுகின்றன.  மாநில மற்றும் ஆள்புலத் தலைநகரங்கள் தங்கள் பகுதிகளில்  உள்ள மிகுந்த மக்கள்தொகை மிக்க நகரமாகவும் திகழ்கின்றன. ஆத்திரேலியாவின் கடல்கடந்த ஆள்புலமான நோர்போக் தீவிற்கு அலுவல்முறை தலைநகரமாக கிங்சுடன் உள்ளது; இருப்பினும் இது அரசு நிர்வாகத்தின் மையமாக மட்டுமே உள்ளது. *நடைமுறைப்படியான* தலைநகரமாக **பர்ன்ட் பைன்** உள்ளது.

 கான்பரா ஆத்திரேலியாவின் தலைநகரமாக  உள்ளபோதும் ஆத்திரேலியத் தலைநகர ஆள்புலத்தின் அலுவல்முறையான தலைநகராக கருதப்படவில்லை;  ஆள்புலத்தினுள் உள்ளதோர் முதன்மை குடியிருப்பாகவும் ஆள்புலமாகவும் கருதப்படுகின்றது. 
 1911இல், தெற்கு ஆத்திரேலியா வட ஆள்புலத்தை ஆளும் பொறுப்பை ஆத்திரேலியப் பொதுநலவாய அரசிற்கு மாற்றியது. 1978இல் இதற்கு தன்னாட்சி நிலை வழங்கப்பட்டாலும்  பொதுநலவாய விதிகளின்படி இது ஓர் ஆள்புலமாக, மாநிலமாக அல்ல, மட்டுமே  கருதப்படுகின்றது.

## மேற்சான்றுகள்

பகுப்பு:ஆத்திரேலிய நகரங்கள்
பகுப்பு:ஆத்திரேலியத் தலைநகரங்கள்
பரத்வாஜ் ரங்கன்

**பரத்வாஜ் ரங்கன்** (Baradwaj Rangan) ஒரு இந்தியத் திரைப்பட விமர்சகரும் தி இந்து (ஆங்கிலம்) நாளிதழின் துணை செய்தியாசிரியரும் ஆவார்.  மேலும் இவர் ஆசிய இதழியல் கல்லூரியில் திரைப்படம் குறித்தான ஒரு பாடத்தையும் நடத்திவருகிறார்.  இவர் 53-வது தேசியத் திரைப்பட விருதுகளில் "சிறந்த திரைப்பட விமர்சகருக்கான" விருதை  வென்றுள்ளார்..

## வசன கர்த்தாவாக
காதல் 2 கல்யாணம் என்கிற திரைப்படத்திற்கு வசனம் எழுதியுள்ளார். இத்திரைப்படம் இன்னும் வெளியாகவில்லை.

## புத்தக ஆசிரியராக
பரத்வாஜ் ரங்கன் சினிமா தொடர்பான புத்தகங்களையும் எழுதியுள்ளார்.
* மணிரத்னம் படைப்புகள்: ஓர் உரையாடல். தமிழில்: அரவிந்த் சச்சிதானந்தம்
*  Dispatches From The Wall Corner: A Journey through Indian Cinema

## மேற்கோள்கள்

பகுப்பு:வாழும் மக்கள்
பகுப்பு:சென்னை எழுத்தாளர்கள்
டிரான்சுஆசியா ஏர்வேசு பறப்பு 235

**டிரான்சுஆசியா ஏர்வேசு பறப்பு 235** (Tr*ansAsia Airways Flight 235*, **GE235**/**TNA235**) பெப்ரவரி 4, 2015 அன்று உள்ளூர் நேரம் 10:55க்கு  (ஒசநே+8)  தாய்பெய் சோங்சன் வானூர்தி நிலையத்திலிருந்து புறப்பட்ட சிறிது நேரத்தில் வானூர்தி நிலையத்திற்கு மேற்கே  தொலைவில் கீலுங் ஆற்றில் விழுந்து விபத்திற்குள்ளான தாய்வானிய உள்நாட்டு வான்பறப்பு ஆகும். டிரான்சுஆசியா ஏர்வேசு நிறுவனத்தின் இந்த பறப்பு, பத்து மாதங்களாக இயக்கத்திலிருந்த ஏடிஆர் 72-600 இரக வானூர்தி கொண்டு  தாய்பெயிலிருந்து கின்மென் நகருக்கு  53 பயணிகளுடனும் ஐந்து சேவைப் பணியாளர்களுடனும்  செல்வதாகவிருந்தது. இந்த விபத்தில் பதினைந்து பேர் காப்பாற்றப்பட்டுள்ளனர்.

மேலெழும்பிய இரண்டு நிமிடங்களில் வானூர்தி ஓட்டுநர்கள் வானூர்தியின் இடதுபுற பொறியில் தீப்பிடித்ததாக அறிவித்தனர். பறப்பு 235 மிகக்கூடிய உயரமாக 1,050&nbsp;அடி ஏறிய பின்னர் சரியத் தொடங்கியது.  விரைந்து இடப்புறம் சாய்ந்த வானூர்தி தனது இடது இறக்கையால் வாடகையுந்தி ஒன்றையும் தரைப்பாலமொன்றையும் இடித்து வீழ்ந்தது.

ஓராண்டுக்குள்ளேயே டிரான்சுஆசியா ஏடிஆர் இரக வானூர்தி ஒன்று இவ்வாறு விபத்திற்குள்ளாவது இரண்டாம் முறையாகும். முன்னதாக பறப்பு 222 விபத்திற்குள்ளாகி உள்ளது.

## விபத்திற்குப் பின்பான மீட்புப்பணி

தாய்பெய் தீயணைப்புத்துறை மீட்புப் பணிகளை மேற்கொண்டனர்;  பகுதி மூழ்கியிருந்த வானூர்திக் கட்டகத்திலிருந்து மக்களை மீட்டு காற்றடைத்த படகுகள் மூலம் கரைக்குச் சேர்த்தனர். விபத்துநாளின் இரவு எட்டு மணிக்கு மீட்புக்குழுவினர் எடைதூக்கிகளை பயன்படுத்தி வானூர்திக் கட்டகத்தின் பெரும்பகுதியை வெளியே எடுத்தனர்.

## வானூர்தி
thumb|விபத்திற்குள்ளான வானூர்தி B-22816 - சனவரி 2015இல் எடுக்கப்பட்ட படம்.
விபத்தில் சிக்கிய வானூர்தி  ஏடிஆர் 72-600 இரட்டை சுழல்விசை முந்துகை இரகம், பதிவெண் B-22816, MSN 1141 ஆகும். இது தனது முதல் பறப்பை மார்ச்சு 28, 2014 அன்று மேற்கொண்டது.  டிரான்சுஆசியா ஏர்வேசுக்கு ஏப்ரல் 15, 2014இல் வழங்கப்பட்டது.

## பயணிகளும் பணியாளர்களும்
வானூர்தியில்  53 பயணிகளும் 5 பணியாளர்களும் பயணித்தனர். விபத்திலிருந்து 15 பேர் காப்பாற்றப்பட்டுள்ளனர்.



## மேற்சான்றுகள்

## வெளியிணைப்புகள்

*
*டிரான்சுஆசியா ஏர்வேசு
**"復興航空說明稿 " 
**"復興航空說明稿 2014.07.23( ) 
**Notice.html( ) 
*விபத்தின் படங்கள்--துவிட்டரிலிருந்து
*Article showing van and another video of the crash 

பகுப்பு:விமான விபத்துகள்
பகுப்பு:2015 விபத்துகள்
கே. என். சொக்சி

**கே. என். சொக்சி** (*K. N. Choksy*) என அழைக்கப்படும் **கைர்சாஸ்ப் நாரிமன் சொக்சி** (*Kairshasp Nariman Choksy*, 7 பெப்ரவரி 1933 - 5 பெப்ரவரி 2015) இலங்கை சனாதிபதி வழக்கறிஞரும், அரசியல்வாதியும், முன்னாள் நாடாளுமன்ற உறுப்பினரும் ஆவார்.

இவர் 2001 முதல் 2004 ஆம் ஆண்டு வரை பிரதமர் ரணில் விக்கிரமசிங்கவின் அரசில் நிதி அமைச்சராகப் பணியாற்றினார். 1993 முதல் 1994 வரை அரசுத்தலைவர் டிங்கிரி பண்டா விஜயதுங்காவின் அரசில் அரசியலமைப்பு மற்றும் அரச விவகாரங்களுக்கான அமைச்சராகவும் பணியாற்றினார். 1989 முதல் 2010 வரை நாடாளுமன்ற உறுப்பினராகவும் இருந்துள்ளார்.

## வாழ்க்கைச் சுருக்கம்
சொக்சி இலங்கையின் மிகச் சிறுபான்மை இனங்களில் ஒன்றான பார்சி இனத்தைச் சேர்ந்தவர். இவரின் தந்தை வழிப் பாட்டனார் 1880களில் மும்பையின் மேற்குப் பகுதியில் உள்ள சூரத்து நகரில் இருந்து இலங்கையில் குடியேறியவராவார். கொழும்பில் தேங்காய் எண்ணெய் தொழிற்சாலை ஒன்றை நிறுவினார். சொக்சியின் தந்தை நாரிமன் கே. சொக்சி ஒரு வழக்கறிஞராவார்.

கொள்ளுப்பிட்டியில் உள்ள புனித தோமையர் ஆரம்பப் பாடசாலையிலும், பின்னர் கல்கிசை புனித தோமையர் கல்லூரியிலும் கல்வி கற்ற சொக்சி சட்டக் கல்வி பயின்று 1958 இல் வழக்கறிஞரானார். 1981 இல் சனாதிபதி சட்டத்தரணியாக நியமிக்கப்பட்டார்.

## அரசியலில்
1989 இல் தேசியப் பட்டியல் மூலம் நாடாளுமன்ற உறுப்பினராக நியமிக்கப்பட்டார். 2001 முதல் 2004 நிதி அமைச்சராகவும், 1993 முதல் 1994 வரை அரசியலமைப்பு மற்றும் அரச விவகாரங்களுக்கான அமைச்சராகவும் பணியாற்றினார்.

## குடும்பம்
சொக்சி மும்பையச் சேர்ந்த ஃபிரெனி கூப்பர் என்பவரைத் திருமணம் புரிந்தார். இவர்களுக்கு மூன்று ஆண் பிள்ளைகள். மூத்தவர் ஜம்சீது மத்திய யூரேசியப் படிப்புகளுக்கான பேராசிரியராகப் பணியாற்றுகிறார். சரத்துத்திர சமய அறிஞருமான இவர் பல நூல்களை எழுதியுள்ளார். இரண்டாவது மகன் வாசிங்டனில் உள்ள அமெரிக்க வணிகக் கழகத்தின் பணிப்பாளராகப் பணியாற்றுகிறார். மூன்றாவது மகன், விசுதாஸ்ப் கொழும்பில் வழக்கறிஞராகப் பணியாற்றுகிறார்.

## மேற்கோள்கள்

## வெளி இணைப்புகள்
*Three generations of Choksys at the Bar

பகுப்பு:1933 பிறப்புகள்
பகுப்பு:2015 இறப்புகள்
பகுப்பு:பார்சி மக்கள்
பகுப்பு:இலங்கை வழக்கறிஞர்கள்
பகுப்பு:இலங்கை அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கை அமைச்சர்கள்
பகுப்பு:இலங்கையின் நிதி அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
கொத்தமங்கலம் சீனு

**கொத்தமங்கலம் சீனு** (பெப்ரவரி 17, 1910 - ஆகத்து 30, 2001) தமிழ் நாடகத், திரைப்பட நடிகரும், கருநாடக இசைப் பாடகரும் ஆவார்.

## வாழ்க்கைக் குறிப்பு
வி. எஸ். சீனிவாசன் என்ற இயற்பெயர் கொண்ட கொத்தமங்கலம் சீனு, மதுரைக்கு அருகேயுள்ள வற்றாயிருப்பு என்ற ஊரைப் பிறப்பிடமாகக் கொண்டவர். கருநாடக இசையில் பயிற்சி பெற்ற சீனு பிழைப்பைத் தேடி செட்டிநாடு பகுதியில் உள்ள கொத்தமங்கலம் வந்தார். ஆரம்பத்தில் கிராமபோன் இசைத்தட்டுகளில் இவரது பாடல்கள் வெளிவந்தன. பின்னர் பாடகரும் நடிகருமான கொத்தமங்கலம் சுப்புவுடன் இணைந்து நாடகங்களில் நடித்து வந்தார். கருநாடக இசைக் கச்சேரிகளை நடத்தி வந்ததோடு, மாணவர்களுக்கு இசைப் பயிற்சியும் கொடுத்து வந்தார்.

இவரது குரல் இனிமை இவரை தமிழ்த் திரையுலகிற்கு அறிமுகப்படுத்தியது. இவர் நடித்த முதல் திரைப்படம் *சாரங்கதாரா*. இது 1935 ஆம் ஆண்டில் வெளிவந்தது. இவர் நடித்து வெளிவந்த திரைப்படங்களில் தாசி அபரஞ்சி, பக்த சேதா, விப்ரநாராயணா போன்றவை குறிப்பிடத்தக்கவை ஆகும். இவரது கடைசித் திரைப்படம் துளசி ஜலந்தர். இது 1947 ஆம் ஆண்டில் வெளிவந்தது. 1947 இற்குப் பின்னர் இவர் கிட்டத்தட்ட 40 ஆண்டுகள் வரை வாழ்ந்திருந்தாலும், இதற்குப் பின்னர் அவர் எந்தத் திரைப்படங்களிலும் நடிக்கவில்லை.

பிற்காலத்தில் இவர் வானொலியிலும், மேடைக் கச்சேரிகளிலும் பாடி வந்தார்.

## நடித்த திரைப்படங்கள்
*சாரங்கதாரா (1935)
*விப்ரநாராயணா (1938)
*திருமங்கை ஆழ்வார் (1940)
*மணிமேகலை (1940)
*சூர்யபுத்ரி (1941)
*கச்சதேவயானி (1941)
*சோகாமேளர் (1942)
*கிருஷ்ணபிடாரன் (1942)
*தாசி அபரஞ்சி (1944)
*சகடயோகம் (1946)
*பொன்னருவி (1947)
*ஏகம்பவாணன் (1947)
*மகாத்மா உதங்கர் (1947)
*துளசி ஜலந்தர் (1947)

## மேற்கோள்கள்

## வெளி இணைப்புகள்
*கொத்தமங்கலம் சீனு, தென்றல், ஆகத்து 2011
*நடிப்பும் பாடலும் இவரின் தனிமுத்திரை , திருமலை மூர்த்தி, சிறப்பு ஒலிபரப்புச் சேவை, 1 ஏப்ரல் 2015

பகுப்பு:1910 பிறப்புகள்
பகுப்பு:2001 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:கருநாடக இசைப் பாடகர்கள்
பகுப்பு:இந்தியத் தமிழ் நாடக நடிகர்கள்
பகுப்பு:ஊர்ப் பெயரால் அறியப்படும் மக்கள்